อีดิธ โคแวน

**อีดิธ เดิร์กซีย์ โคแวน** ( **' **บราวน์*'; 2 สิงหาคม ค.ศ. 1861 – 9 มิถุนายน ค.ศ. 1932) เป็นนักปฏิรูปสังคมชาวออสเตรเลีย ผู้ทำงานเพื่อสิทธิและสวัสดิการของผู้หญิงและเด็ก เธอเป็นที่รู้จักดีที่สุดในฐานะสตรีคนแรกที่ดำรงตำแหน่ง[[สมาชิกสภาผู้แทนราษฎร]]ในออสเตรเลีย โคแวนได้รับการยกย่องโดยปรากฏอยู่บนด้านหลังของ[[Australian fifty-dollar note|ธนบัตรห้าสิบดอลลาร์ออสเตรเลีย]]ตั้งแต่ ค.ศ. 1995

โคแวนเกิดที่ฟาร์มเกลนการ์รีสเตชัน ใกล้เมือง[[เจอรัลด์ตัน]] [[รัฐออสเตรเลียตะวันตก]] เธอเป็นหลานสาวของผู้ตั้งรกรากยุคแรกของอาณานิคมสองคน คือ [[Thomas Brown (settler)|โธมัส บราวน์]] และ [[John Burdett Wittenoom|จอห์น วิตเทนูม]] แม่ของเธอเสียชีวิตเมื่อเธออายุเพียงเจ็ดปี หลังจากนั้นเธอถูกส่งไปโรงเรียนประจำที่[[เพิร์ท]] เมื่ออายุ 14 ปี พ่อของเธอ [[Kenneth Brown (pastoralist)|เคนเน็ธ บราวน์]] ถูกแขวนคอในข้อหาฆาตกรรมภรรยาใหม่ของเขา เหตุการณ์นี้ทำให้เธอกลายเป็นเด็กกำพร้า เธอจึงไปอาศัยอยู่กับยายที่[[Guildford, Western Australia|กิลด์ฟอร์ด]]จนกระทั่งแต่งงานเมื่ออายุ 18 ปี เธอและสามีมีลูกด้วยกันห้าคน แบ่งใช้ชีวิตที่บ้านสองแห่งใน[[West Perth, Western Australia|เวสต์เพิร์ท]]และ[[Cottesloe, Western Australia|คอตเทสโล]] ทั้งสองเป็นเขตในเมือง[[เพิร์ท]]

เมื่อ ค.ศ. 1894 โคแวนเป็นหนึ่งในผู้ก่อตั้ง [[Karrakatta Club]] ซึ่งเป็น[[ชมรมสังคม]]สตรีแห่งแรกในออสเตรเลีย เธอกลายเป็นบุคคลสำคัญในขบวนการเรียกร้อง[[สิทธิออกเสียงเลือกตั้งของผู้หญิง]] ซึ่งทำให้ผู้หญิงในรัฐออสเตรเลียตะวันตกได้รับสิทธิออกเสียงเลือกตั้งใน ค.ศ. 1899 โคแวนยังเป็นผู้สนับสนุนสำคัญของ[[การจัดการศึกษาโดยภาครัฐ]]และสิทธิของเด็ก (โดยเฉพาะเด็กที่เกิดจาก[[แม่เลี้ยงเดี่ยว]]) เธอเป็นหนึ่งในผู้หญิงคนแรกที่ดำรงตำแหน่งใน [[board of education]] ระดับท้องถิ่น และเมื่อ ค.ศ. 1906 เธอช่วยก่อตั้ง [[Children's Protection Society]] ซึ่งผลักดันให้มีการจัดตั้ง[[Children's Court of Western Australia|ศาลเด็ก]]ขึ้นในปีต่อมา โคแวนเป็นผู้ร่วมก่อตั้ง[[Women's Service Guilds|สมาคมบริการสตรี]] ใน ค.ศ. 1909 และใน ค.ศ. 1911 เธอมีส่วนร่วมในการก่อตั้งสาขาของ[[National Council of Women of Australia|สภาสตรีแห่งชาติ]]ประจำรัฐ

เธอมีบทบาทสำคัญในการจัดตั้ง [[King Edward Memorial Hospital for Women]] และเป็นสมาชิกคณะกรรมการที่ปรึกษาของโรงพยาบาลเมื่อแรกเปิดดำเนินการใน ค.ศ. 1916 เธอได้รับแต่งตั้งให้เป็นผู้พิพากษาศาลเด็กใน ค.ศ. 1915 และต่อมาใน ค.ศ. 1920 ได้รับแต่งตั้งให้เป็น [[justice of the peace]] ใน[[1921 Western Australian state election|การเลือกตั้งเมื่อ ค.ศ. 1921]] โคแวนได้รับเลือกตั้งเข้าสู่ [[Legislative Assembly of Western Australia]] ในนามพรรค[[Nationalist Party (Australia)|แนชันแนลลิสต์]] กลายเป็นสตรีคนแรกที่ดำรงตำแหน่งสมาชิกสภาผู้แทนราษฎรของออสเตรเลียและสตรีคนที่สองในประเทศ[[เครือจักรภพ]]ที่ได้เป็นสมาชิกสภา แม้จะดำรงตำแหน่งเพียงวาระเดียว แต่ระหว่างที่ดำรงตำแหน่งอยู่นั้น เธอก็เป็นที่รู้จักอย่างกว้างขวางและสามารถผลักดันให้ร่าง [[private member's bill]] หลายฉบับผ่านสภาได้สำเร็จ

== สิ่งตกทอด ==

ภาพเหมือนของเธอปรากฏบนแสตมป์ไปรษณีย์ออสเตรเลียชุด ค.ศ. 1975 เป็นส่วนหนึ่งของชุดแสตมป์ "Australian Women" หกชุด ที่[[Australia Post|ไปรษณีย์ออสเตรเลีย]]ให้เกียรติเอดิธอีกครั้งเมื่อ ค.ศ. 2021 เพื่อเฉลิมฉลองครบ 100 ปีที่เธอได้รับเลือกตั้งเป็นสมาชิกสภาหญิงคนแรกของออสเตรเลีย ในระหว่างการเฉลิมฉลองครบรอบ 150 ปีของ [[WAY 1979]] ได้มีการวางแผ่นป้ายที่ [[St Georges Terrace]] เพื่อเป็นเกียรติแก่เธอ โดยตั้งอยู่ที่มุมถนนมิลลิแกนสำหรับเหตุการณ์เมื่อ ค.ศ. 1921

เมื่อ ค.ศ. 1984 เขตเลือกตั้งระดับรัฐบาลกลาง [[Division of Cowan]] ได้รับการจัดตั้งขึ้นและใช้ชื่อตามเธอ และในเดือนมกราคม ค.ศ. 1991 วิทยาลัย Western Australian College of Advanced Education ยกวิทยฐานะขึ้นและได้เปลี่ยนชื่อเป็น[[มหาวิทยาลัยอีดิธ โคเวน]] (ECU)

ภาพเหมือนของเธอปรากฏอยู่บน[[ธนบัตรห้าสิบดอลลาร์ออสเตรเลีย]] ซึ่งเป็น[[ธนบัตรโพลีเมอร์]]ที่ออกใช้ครั้งแรกในเดือนตุลาคม ค.ศ. 1995 เมื่อ ค.ศ. 2019 การออกธนบัตรใบใหม่มูลค่า 50 ดอลลาร์กลายเป็นที่ฮือฮา เมื่อมีการค้นพบว่าคำว่า 'responsibility' ในสุนทรพจน์ของเอดิธ โคเวน สะกดผิด โดยขาดตัว 'i' ตัวสุดท้าย เมื่อ ค.ศ. 1996 ได้มีการติดตั้ง[[แผ่นป้ายรำลึก|แผ่นป้าย]]เพื่อเป็นเกียรติแก่เธอที่[[มหาวิหารเซนต์จอร์จ เมืองเพิร์ธ]] มีการกล่าวถึงเธอใน[[อนุสรณ์ครบร้อยปีสิทธิเสียงสตรีในรัฐออสเตรเลียตะวันตก]]ที่คิงส์พาร์ก และใน[[พรมผนัง]]ที่แขวนไว้ใน[[โรงพยาบาลที่ระลึกกษัตริย์เอ็ดเวิร์ดสำหรับสตรี|โรงพยาบาลที่ระลึกกษัตริย์เอ็ดเวิร์ด]]เมื่อ ค.ศ. 2000 เพื่อเป็นเกียรติแก่สตรีที่มีบทบาทในโรงพยาบาลแห่งนี้

== อ้างอิง ==


==แหล่งข้อมูลอื่น==

*[https://www.parliament.wa.gov.au/parliament/library/MPHistoricalData.nsf/(Lookup)/80E6430BA5F9A786482577E50028A588?OpenDocument *Edith Dircksey Cowan* in *Biographical Register of Members of the Parliament of Western Australia'']

หมวดหมู่:บุคคลที่เกิดในปี พ.ศ. 2404